L’empresa CAFÈSCOOP es una cooperativa de treballadors dedicada a la elaboració artesana de cafè d’altíssima qualitat, ecològic i de comerç just. Compren el gra directament als cultivadors, el torren i l’envasen en diferents formats. Els seus clients són botigues, cafeteries i consumidors finals. Tenen un gran format envasat en envasos retornables.

**COMPTABILITZA LES SEGÜENTS OPERACIONS REALITZADES DURANT L’ANY:**

1. Ven cafè a crèdit per valor de 1.500 € a la CAFETERIA SLOW. Concedint un descompte comercial del 10% sobre el cafè. A la factura afegim uns transports de 30 € i envasos retornables per valor de 100 € (10% d’iva).
2. Té pendents d’imputar 600 € de despeses d’una campanya publicitària comptabilitzada i periodificada l’any anterior.
3. Cobra 500 € per transferència de CAFETERIA SLOW i emet una lletra a 30 dies per la diferència, afegint-li a l’import 25 € en concepte d’interessos. La lletra es acceptada pel client.
4. Compra etiquetes per afegir a l’envàs del cafè a una imprenta a la qual ja li havia lliurat un avançament de 200 € . L’import de la comanda és de 900 €.. (21% d’iva). Compra a crèdit
5. Compra menjar pels gats que la cooperativa manté. L’import, domiciliat pel banc,i a pagar a 30 dies és de 100 € (21% d’iva) (Considera-ho una despesa)
6. Com no disposem de màquina per torrefactar el cafè, CAFÈS BRASILIA ens fa aquesta feina i ens passa factura per import de 1.200 €. Ens retorna el cafè torrefacte en dipòsits retornables valorats en 300 €. A pagar en 15 (21% d’iva)
7. Comprem gra de cafè d’una cooperativa de productores eco de Senegal. El preu del cafè, pactat en euros, és de 10.000 €. En retirar el producte de la duana paguem per transferència bancària el 4% d’iva (sobre el cafè) més uns aranzels d’importació per import de 300 €. A les productores els pagarem a 30 dies.
8. Paga una nòmina amb el següent detall: Salari brut 2.900 € , Seguretat social del treballador 300 € , retenció fiscal 500 €. A més l’empresa li dedueix de la nòmina 200 € per guarderia i menjador d’un fill organitzat per l’empresa. La seguretat social a càrrec de l’empresa puja a 500 €
9. Teníem al banc dues lletres en gestió de cobrament dels nostres clients. El banc ens notifica que la primera, GRUP DE CONSUM SERRA PELADA, d’import 3.000 € ha estat impagada. Ens la retorna i ens cobra comissió de 50 per impagament. Considerem al GRUP com a de dubtós cobrament. La segona de 3.600 € de nominal ha estat atesa pel client.
10. Arribat el venciment d’una lletra de 4.000 € que havíem descomptat al banc, aquest ens informa que ha cobrat del nostre lliurat.
11. Cobrem 1.000 € del GRUP DE CONSUM SERRA PELADA.
12. Renegociem el crèdit pendent amb el GRUP DE CONSUM SERRA PELADA. Farà efectiu el pagament en 30 dies (sense lletres). Li carreguem al crèdit la comissió per devolució pagada.
13. Arriba el venciment d’un pagament **comptabilitzat a hores d’ara** per 3.000 € per la compra d’una màquina envasadora. Imputem interessos per import de 120 € i paguem el total del deute.
14. Arriba el venciment d’un pagament de 10.000 USD comptabilitzat per 70.900 € corresponent amb un deute per la compra de cafè a una cooperativa de productors d’Hondures. Fem la transferència pel banc. El bancs ens cobra els dòlars a 1’25 USD/EUR més unes comissions de 50 € per la transferència i el canvi de moneda.
15. El banc ens carrega la quota mensual de la hipoteca. L’import total és de 800 € dels quals 270 són d’interessos i la resta d’amortització del préstec.
16. Dues sòcies de CAFÈSCOOP viatgen a Nicaragua per tenir contactes amb uns nous proveïdors. L’agència de viatge ens passa factura pels vols i l’hotel per import de 2.000 €, que pagarem a 15 dies.
17. CAFÈSCOOP té participació en una empresa majorista d’alimentació eco. Aquesta reparteix dividends dels beneficis obtinguts el darrer any. CAFÈSCOOP rep per aquest concepte 8.200 € menys la retenció fiscal del 19%.

**COMPTABILITZA LES SEGÜENTS OPERACIONS DE TANCAMENT REALITZADES A 31 DE DESEMBRE:**

1. CAFESCOOP va fer un préstec a una sòcia per valor 8.000 € amb venciment a 18 mesos de capital més interessos. El venciment és ja el mes de febrer del proper any. Els interessos a imputar corresponents a aquest any han estat de 200 €.
2. L’empresa té un préstec bancari que retorna en mensualitats constants i al qual encara li queda una vida de 4 anys. L’amortització prevista amb les 12 quotes per l’any vinent és de 7.950 €
3. Tenim comptabilitzada una assegurança per import de 2.520 € que va del dia 31 d’octubre d’aquest any fins al mateix dia del proper any.
4. (01 de setembre) Donem de baixa de l’immobilitzat una fotocopiadora adquirida per 2.000 € i amb una amortització acumulada al balanç de 1.700 €. Es venia amortitzant a raó del 10% anual.
5. Al balanç consta un deteriorament del valor del cafè en gra cru comptabilitzada l’any passat per import de 3.000 €.
6. L’empresa té 1.000 accions de l’empresa IMPORTCAFÈ les quals considera una inversió a llarg termini. Les té comptabilitzades per un valor de 10 euros l’acció. A 31 de desembre el valor de les accions és de 11’20 euros per acció.
7. Per una compra d’un furgó de repartiment a termini amb interessos tenim un deute comptabilitzat a llarg termini per valor de 9.000 €. Cal imputar al deute uns interessos de 315 €. El venciment serà el maig de l’any vinent, .
8. Tenim un deute de 5.042’52 USD amb els productors de cafè de Bolívia. El deute està comptabilitzat per un contravalor de 4.392 € i a 31 de desembre el canvi és de 1’16 USD/EUR.
9. Comptabilitzeu la variació de les següents existències:

|  |  |  |
| --- | --- | --- |
| Existència | Valor a 1 de gener | Valor a 31 de desembre |
| Gra de cafè cru  Gra de cafè torrat per envasar  Cafè envasat per vendre | 5.000  6.000  3.000 | 2.000  1.000  0 |